हिमालय
हिमालय संस्कृत के दो शब्दों - हिम तथा आलय से मिल कर बना है, जिसका शब्दार्थ बर्फ का घर होता है। यह ध्रुवीय क्षेत्रों के बाद पृथ्वी पर सबसे बड़ा हिमआवरण वाला क्षेत्र है। हिमालय और विश्व की सबसे ऊंची चोटी माउंट एवरेस्ट को भी कई नामों से जाना जाता है। नेपाल में इसे सगरमाथा (आकाश या स्वर्ग का भाल), संस्कृत में देवगिरी और तिब्बती में चोमोलुंगमा (पर्वतों की रानी) कहते हैं। हिमालय पर्वत की एक चोटी का नाम 'बन्दरपुंछ' है। यह चोटी उत्तराखंड के उत्तरकाशी ज़िले में स्थित है। इसकी ऊँचाई 13,731 फुट है। इसे सुमेरु भी कहते हैं।
नीलगिरी हिमाल
नीलगिरी हिमाल नेपाल हिमालय की एक पर्वत श्रृंखला है जिसमें तीन शिखर हैं और यह अन्नपूर्णा पर्वत समूह का एक हिस्सा है। इसके तीन मुख्य शिखर नीलगिरी उत्तर ( 7061मी) नीलगिरी मध्य ( 6940 मी) और नीलगिरी दक्षिण ( 6839 मी) समुद्र तल से उंची है।  नीलगिरी उत्तर की पहली सफल चढ़ाई अक्तुबर 1962 में नेदरलैंड के हिमालयन एक्सपीडिशन द्वारा की गई। इसका नेतृत्व विख्यात फारसी पर्वतारोही लाइनेल ट्ररे कर रहे थे।  नीलगिरी दक्षिण और नीलगिरी मध्य को पहली बार जापानी पर्वतारोही द्वारा 1978 और 1979 में सफल चढ़ाई की गई।